# Hilda Farfante Gayo

Hilda Farfante Gayo (Bisuyu, 1931) és una mestra espanyola, activista de la memòria històrica.

## Biografia

Nascuda a Besullo, parròquia de Cangas del Narcea. És filla de Balbina Gayo,i de Ceferino Farfante, tot dos mestres i membres de les missions pedagògiques que portaven la cultura a les zones rurals. Poc després de l'inici de la Guerra Civil, el 8 de setembre de 1936, la mare va ser detinguda pels falangistes quan anava a inaugurar el curs de l'escola i el dia següent va ser detingut el pare quan va anar a interessar-se per la seva dona. Tots dos van ser afusellats el dia 10 per una columna de requetès de Galícia, que recolzaven els sollevats franquistes. El cos del seu pare va ser precipitat per un barranc i la mare enterrada en un indret desconegut d'una cuneta.
Davant de l'amenaça dels feixistes d'exterminar tota la família, el seu avi i l'oncle van fugir a les muntanyes de Ponticiella amb les nenes, Hilda, que tenia cinc anys, i les seves dues germanes, de set i quatre. Posteriorment, van ser separades, Hilda va anar a viure a Bual amb la seva tia Guillermina, també mestra i, amb només nou anys, ja la va ajudar en les seves classes. Després, va estudiar pedagogia i també es va convertir en mestra i directora d'escola.
Durant la Dictadura franquista, Farfante va viure amb la por de les represàlies. Ja en democràcia, es va dedicar a la recuperació de la memòria històrica i a buscar les restes dels seus pares. El 1984, amb fons propis i de la seva família, va fer realitzar un tast en la zona de la Vega del Rey on es suposava que hi podria haver les despulles dels seus pares, encara que la recerca no va tenir èxit.
En 2020, durant la redacció de la nova Llei de Memòria Històrica d'Espanya, Farfante va enviar una carta al president del Govern Pedro Sánchez amb propostes concretes per a poder localitzar les persones desaparegudes durant la Guerra Civil espanyola i el Franquisme i, va incloure una petició personal amb les indicacions dels llocs en els quals creia que els seus pares podrien haver estat enterrats. El 2021, després de l'aprovació de la llei, el Govern del Principat d'Astúries va iniciar una nova recerca, però tampoc es van trobar els cadàvers de Balbina i Ceferino.

## Reconeixements

El 2008, l'ajuntament de Basullo va retre un homenatge a la memòria dels mestres Ceferino Farfante i Balbina Gayo, dedicant-los-hi un monòlit.El 2013, Pilar López Solano va recollir el testimoniatge de Hilda Farfante en el documental Las maestras de la República, guanyador del Premi Goya al millor documental. El 2017, l'Associació 13 Roses d'Astúries va concedir a Farfante el premi anual per la seva tasca de recuperació de la memòria històrica. Aquell mateix any, va ser reconeguda amb el Premi a les Llibertats Rafael del Riego, impulsat pels Ajuntaments de Tineo, a Astúries, i Las Cabezas de San Juan, a la província de Sevilla. El 30 d'octubre de 2022, en el quaranta-quatrè aniversari la Constitució espanyola, va rebre, juntament amb altres víctimes de la repressió franquista, un homenatge d'estat per part del govern espanyol, presidit per Pedro Sánchez.

## Referències

* ↑ «Hilda Farfante Gayo» (en espanyol europeu), 10-01-2022. [Consulta: 6 febrer 2025].
* ↑ Laso, David. «Cuando el grito rompe el silencio: la lucha de Hilda Farfante por encontrar los restos de sus padres» (en espanyol europeu), 10-07-2023. [Consulta: 6 febrer 2025].
* ↑ «Víctima: Gayo Gutiérrez, Balbina». [Consulta: 6 febrer 2025].
* ↑ «Víctima: Farfante Rodríguez, Ceferino». [Consulta: 6 febrer 2025].
* 1 2 3 Junquera, Natalia. «“Urgente. La voz se me está apagando y no quiero dejar a mis padres en una cuneta”» (en castellà). El País, 29-06-2020. [Consulta: 14 desembre 2024].
* 1 2 Laso, David. «Cuando el grito rompe el silencio: la lucha de Hilda Farfante por encontrar los restos de sus padres» (en espanyol europeu). Cadena SER, 10-07-2023. [Consulta: 14 desembre 2024].
* ↑ «Balbina GAYO GUTIÉRREZ – Botones de nácar, contra el olvido» (en castellà). [Consulta: 6 febrer 2025].
* 1 2 3 «Hilda Farfante: «La Transición nos traicionó, hizo una canallada con nuestros muertos»» (en espanyol europeu). Actualidad. [Consulta: 14 desembre 2024].
* 1 2 ««Tengo 91 años y me voy a ir sin hallar a mis padres represaliados»» (en castellà). La Voz de Galicia, 13-11-2022. [Consulta: 14 desembre 2024].
* ↑ Junquera, Natalia. «La emoción de las víctimas del franquismo en su primer gran homenaje de Estado: “Tengo el corazón lleno”» (en castellà), 31-10-2022. [Consulta: 6 febrer 2025].
* ↑ AZCÁRATE, J. M. «Besullo rinde un cálido tributo a los maestros de la República en dos de sus hijos» (en castellà), 31-03-2008. [Consulta: 6 febrer 2025].
* ↑ «Hilda Farfante: «La Transición nos traicionó, hizo una canallada con nuestros muertos»» (en espanyol europeu). Actualidad. [Consulta: 14 desembre 2024].
* ↑ «Hilda Farfante, premio de la Asociación 13 Rosas». www.rtpa.es. [Consulta: 14 diciembre 2024].
* ↑ «Hilda Farfante Gayo, Premio a las Libertades "Rafael del Riego" 2017» (en castellà). La Vanguardia, 15-11-2017. [Consulta: 14 desembre 2024].